امرت بازار پترکا

امرت بازار پترکا ، غیر منقسم ہندوستان کا بنگالی اور انگریزی زبان میں نکلنے والا ایک روزنامہ اخبار تھا جسے 1868ء میں سسر کمار گھوش نےجیسور سےجاری کیا۔ بعد ازاں یہ کلکتہ، رانچی، الہ آباد اور کٹک سے بھی جاری ہوا۔ یہ اخبار 123 سال تک مسلسل اشاعت کے بعد 1991ء میں بند ہو گیا۔

تاریخ 
بنگال کے علاقے جیسور میں ایک گاؤں امرت بازار کے نام سے مشہور ہے۔ 20 فروری 1868ء میں وہاں سے انگریزی کے پروفیسر اور حریت پسند سسر کمار گھوش نے امرت بازار پترکا کے نام سے ایک پندرہ روزہ (بعد میں روزنامہ ہو گیا) بنگالی اخبار نکالا، جو ایک ایسے پریس میں چھپتا تھا جسے گھوش نے بتیس روپے میں خریدا تھا۔ 1872ء میں یہ اخبار کلکتہ منتقل ہو گیا۔ اس وقت اس کا ایک حصہ بنگالی میں تھا اور ایک انگریزی میں۔ یہ اخبار حکومت پر سخت نکتہ چینی کرتا تھا اور جب 1878ء میں ورنیکلر پریس ایکٹ نافذ ہوا تو اس کا ایک مقصد یہ بھی تھا کہ اس اخبار کو کچلا جائے، لیکن ایکٹ نافذ ہوتے ہی یہ اخبار انگریزی میں نکلنے لگا اور اس طرح قانون کی زد میں آنے سے بچ گیا۔ اُس وقت سے یہ اخبار جاری رہتے ہوئے 1991ء میں بند ہو گیا۔

حوالہ جات 

انگریزی اخبارات
بنگالی زبان کے اخبار
بھارت کے کالعدم اخبارات
بھارت میں 1986ء کی تحلیلات
بھارت میں 1991ء کی تحلیلات
بھارت میں شائع ہونے والے انگریزی زبان کے اخبارات
بھارت میں شائع ہونے والے روزنامے
کولکاتا میں شائع ہونے والے اخبارات
ہندوستان میں 1868ء کی تاسیسات
بھارت میں شائع ہونے والے بنگالی زبان کے اخبارات